CELEX: 62016TA0724
Language: bg
Date: 2018-11-08 00:00:00
Title: Дело T-724/16 P: Решение на Общия съд от 8 ноември 2018 г. — Cocchi и Falcione/Комисия (Обжалване — Публична служба — Прехвърляне на национални пенсионни права — Член 24 от Правилника — Задължение за съдействие на Съюза — Отпадане на правния интерес на жалбоподателите в хода на производството — Липса на основание за произнасяне по същество в първата инстанция — Причинно-следствена връзка)

14.1.2019   
            
            
               BG
            
            
               Официален вестник на Европейския съюз
            
            
               C 16/39
            
         
      Решение на Общия съд от 8 ноември 2018 г. — Cocchi и Falcione/Комисия
      (Дело T-724/16 P) (1)
      
      ((Обжалване - Публична служба - Прехвърляне на национални пенсионни права - Член 24 от Правилника - Задължение за съдействие на Съюза - Отпадане на правния интерес на жалбоподателите в хода на производството - Липса на основание за произнасяне по същество в първата инстанция - Причинно-следствена връзка))
      (2019/C 16/46)
      Език на производството: френски
      
         Страни
      
      
         Жалбоподатели: Giorgio Cocchi (Wezembeek-Oppem, Белгия) и Nicola Falcione (Брюксел, Белгия) (представител: S. Orlandi, avocat)
      
         Друга страна в производството: Европейска комисия (представители: G. Gattinara и F. Simonetti)
      
         Предмет
      
      Жалба срещу определението на Съда на публичната служба на Европейския съюз (първи състав) от 2 август 2016 г., Cocchi и Falcione/Комисия (F-134/11, EU:F:2016:194), с която се иска отмяната на това определение
      
         Диспозитив
      
      
                  1)
               
               
                  Отменя определението на Съда на публичната служба на Европейския съюз (първи състав) от 2 август 2016 г., Cocchi и Falcione/Комисия (F-134/11), в частта, в която Съдът на публичната служба приема, че вече няма основание за произнасяне по същество по направените в първата инстанция искания за обезщетение на г -н Giorgio Cocchi и г-н Nicola Falcione.
               
            
                  2)
               
               
                  Отхвърля жалбата в останалата част.
               
            
                  3)
               
               
                  Отхвърля исканията за обезщетение на г -н Giorgio Cocchi и г-н Nicola Falcione, направени в производството пред първата инстанция по дело F-134/11.
               
            
                  4)
               
               
                  Всяка страна понася собствените си съдебни разноски, свързани с производството по жалбата и в производството пред първата инстанция и в производството по жалбата в частта относно исканията за обезщетение.
               
            
         (1)  ОВ C 441, 28.11.2016 г.